**Családon belüli erőszak**

**Evolúciós megközelítése az emberi párkapcsolatoknak:**

* az utódok nevelése hosszú időt és sok energiát, odafigyelést vesz igénybe, mivel az emberi szervezet bonyolult, kialakulása lassabb folyamat. Az utódok hosszan tartó nevelése miatt az anya személye nem elegendő a megfelelő gondoskodáshoz, ezért az apát valahogy meg kell tartania a gyermek és saját maga mellett.
* ebből adódóan az evolúció során az embernél a szexualitásnak nem csupán az utódnemzés a célja, hanem emellett a párkötődés elősegítése és a stresszoldás (utóbbi kettővel kapcsolatos, hogy az embernél viszonylag gyakran jelenik meg a homoszexualitás + a szexuális aktus rendkívüli gyakorisága is erre utal, azaz a reprodukciós célon túli szexualitás is jelen van;)
* ***a párkapcsolat biológiai szerepe***: az emberi csoportok nagy létszámúak – ezért a csoport csak úgy maradhat fenn, ha letelepedik és termelni kezd. A termeléshez feladatmegosztásra, szervezettségre, szabályokra van szükség, amelyeknek a csoport tagjai alárendelik magukat. Azonban a csoport férfitagjai, akik vadászni járnak és ezalatt távol vannak a nőktől, ez hátrányosan hathat az apává válásban. Ha viszont megjelenik a párkapcsolat, ez legalább egy időre biztosítja a szexualitás kizárólagosságát a pár férfi tagja számára. MINDEZ A MONOGÁMIA KIALAKULÁSÁT ERŐSÍTI.

**Család:** minden kultúrában megjelenik a család, mint legkisebb egysége a társadalomnak. Ez általában szélesebb közösségbe, rokonságba illeszkedik. Vita volt arról, hogy a család biológiai vagy tisztán kulturális eredetű intézmény.

**A család fogalma:** a különböző megközelítések hangsúlyozzák, hogy a család olyan emberek csoportja, akiket meghatározott kötelék fűz össze. E meghatározott kötelék párkapcsolattal, leszármazással, illetve örökbefogadással jön létre. **Jellemzői:** kis létszámú, a tagok személyesen ismerik egymást, *informális csoport* (vagyis személyes kapcsolatok és nem formális előírások szabályozzák). A szélesebb rokonsági kapcsolatokon belül találjuk a *nukleáris családot*, ami gyermeket nevelő férfi és nő együttélését jelenti közös háztartásban. Ha három vagy több generáció él együtt, *akkor kiterjesztett* családról beszélünk.

A családtól meg kell különböztetni a **háztartás fogalmát**. Ez az együtt lakó és a megélhetési költségeket megosztó, együtt fogyasztó (étkező, tartós javakat közösen használó) emberek csoportja, akik általában, de nem szükségképpen rokonok.

**A család funkciói, feladatai:** −érzelmi közösség, −utódnevelés, −szocializáció, −gazdasági közösség, −erkölcsi bázis, −szociális gondozás, −párban élők nemi életének elismert helye, −érdekképviselet;

**A családon belüli erőszak (csbe) fogalma**

**A cs.b.e. sokszor a két nem eltérő sajátosságainak fel nem ismeréséből, félreértelmezéséből, fakadnak. Ugyanakkor hangsúlyozzuk, hogy a csbe-ot nem a nemek közötti harcként fogjuk fel (mint ahogyan egyes feminista nővédő szervezetek).**

* a 60-as években kezdtek el foglalkozni vele, a feminista mozgalom hatására; addig is gyakori volt a partnerbántalmazás, a gyermekbántalmazás (sokszor a nevelés eszköze volt), de abban az időben társadalmilag elfogadott volt („az asszony verve jó.”).

**OKRI definíció tágabb: az együtt élő és egymással fizikai, érzelmi, anyagi, jogi függésben lévő személyek között megvalósuló erőszak, bántalmazás, visszaélés, amely magában foglalja a fizikai, szexuális, érzelmi bántalmazás vagy elhanyagolás valamennyi formáját.**

**Büntetőjogi reakciók a csbe megfékezésére:**

#### BTK.

#### Kapcsolati erőszak(212/A.§)

**Kiskorú veszélyeztetése** (208. §)

**Szexuális erőszak minősített esetei (197.§ (3) bek.)**

**Szexuális visszaélés (198. § (3) bekezdés)**

**VARGA JUDIT IGAZSÁGÜGYI MINISZTER ASSZONY 2020. OKTÓBER 20. NAPJÁN ADOTT TÁJÉKOZTATÁST ARRÓL, HOGY AZ ORSZÁGGYŰLÉS ELFOGADTA A FELTÉTELES SZABADSÁGRA BOCSÁTÁS SZIGORÍTÁSÁRÓL SZÓLÓ TÖRVÉNYMÓDOSÍTÁST.**A szigorítás célja az életellenes bűncselekmények túlélőinek és a társadalom minden tagjának védelme, hogy a győri kettős gyermekgyilkossághoz hasonló tragikus eset többé ne fordulhasson elő Magyarországon. A tavaly általa kezdeményezett vizsgálat eredményeként az elfogadásra kerülő törvényben szereplő módosítások olyan büntetőjogi megoldásokat vezetnek be, amelyek a veszélyeztetettség mértékétől függő arányos válasszal zárják ki a veszélyhelyzetek kialakulásának lehetőségét.

Többek között az alábbi szigorításokról döntött az Országgyűlés:

- az élet szándékos kioltásával járó bűncselekmények miatt kiszabott határozott tartamú szabadságvesztésből a feltételes szabadságra bocsátás lehetőségének kizárása;

- szélesebb bűncselekményi körben csak kivételesen lesz biztosítható, hogy a bíróság a feltételes szabadságra bocsátás lehetőségét kellően alapos vizsgálat mellett, egyedi mérlegelés alapján engedélyezhesse;

- a súlyos személy elleni erőszakos bűncselekmények esetén, ha a bíróság a feltételes szabadságra bocsátás lehetőségéről rendelkezett, ahhoz kötelezően kapcsolódik a pártfogó felügyelet elrendelése, valamint kötelező az áldozatok védelmét szolgáló magatartási szabály (távoltartás) megállapítása;

- a hozzátartozók sérelmére elkövetett kevésbé súlyos, de személy elleni erőszakos bűncselekmények esetén, ha a szabadságvesztés végrehajtását a bíróság felfüggesztette, ugyancsak kapcsolódik a pártfogó felügyelet kötelező elrendelése, valamint az áldozatok védelmét szolgáló magatartási szabály megállapítása, amely csak indokolt esetben mellőzhető;

- az egészségügyről szóló törvényben meghatározott kötelező pszichiátriai gyógykezelés kezdeményezésének a korábbinál szélesebb körben történő előírása.

**Csbe általános jellemzői**

* zárt ajtók mögött zajlik, az áldozatok nem mernek és/vagy nem tudnak segítséget kérni
* mindig megjelenik az agresszor (általában az apa / férj, de lehet az anya/feleség)
* az áldozatok mindig a gyengébbek a családban (gyerek, idős, fizikailag / lelkileg / anyagilag kiszolgáltatott személy)
* a homoszexuális kapcsolatokban is megjelenik az erőszak, a melegek és a leszbikusok között ugyanolyan arányban, ami arra utal, hogy az agresszió a férfiak és nők között is hasonló gyakoriságú
* tipikus, hogy ha már megjelent az erőszak bármely formája a családban, az egyre nagyobb mértékű és egyre gyakoribb lesz, nem áll le magától;
* a családi bántalmazásnak sajátos dinamikája van, amely körforgásszerűen működik – ez a **ciklikus erőszak modell** (Lenore Walker, 1979 – bántalmazott nő szindróma; 1500 bántalmazott nővel készített interjút, ez alapján alkotta meg elméletét):

1. ***feszültségnövekedés időszaka***: „vihar előtti csend” (Ranschburg); látszólag minden rendben zajlik, de a családtagok már érzik a növekvő feszültséget és rettegnek, hogy mikor tör ki a „vulkán”.

2. ***bántalmazási szakasz***: amikor a feszültség levezetése, eszkalálódása történik

3. ***mézeshetek szakasza***: a bántalmazó megnyugszik, bűntudatot mutat, bocsánatot kér, megígéri, hogy többé nem fordul elő; a bántalmazott partnerek bagatellizálják a bántalmazás súlyosságát, tagadják a történteket - majd kezdődik minden elölről, az áldozat képtelen kilépni a bántalmazó kapcsolatból, egyfajta függőség alakul ki

* a család többi tagja, akik nem szenvedtek el fizikai bántalmazást, ők is részesei a történteknek, rájuk is meghatározó hatást gyakorol;
* a bántalmazottak rendszerint titkolják a történteket; itt jön a magánindítvány kérdése is, hiszen a könnyű testi sértés is pl csak magánindítványra büntetendő;
* nagy a látencia

Különbséget kell tenni a **patriarchális terrorizmus és a párkapcsolati erőszak között** (M. P. Johnson):

***patriarchális terrorizmus***: minden esetben férfi a bántalmazó és nő az áldozat. A férfi állandó nyomást gyakorol partnerére, minden cselekedetét, még a gondolatait is kontroll alatt tartja. Ezt az ellenőrzést folyamatos erőszakkal tudja fenntartani. Akár évi 65-68 eset is előfordulhat, amely lényegében folyamatos terrorizálást jelent, ráadásul az erőszak egyre erősödik.

***Párkapcsolati erőszak***: az előbbinél jóval gyakrabban megjelenő, azonban lényegesen enyhébb forma, ahol a partnerek az esetleges konfliktusaikat nem képesek békés úton rendezni, ezért erőszakhoz folyamodnak, ugyanakkor ezek sosem jutnak el a permanens veszélyeztetés és az állandó terrorizálás szintjére, nem vezetnek életveszélyes helyzetekhez. Az esetek háromnegyedében kölcsönös bántalmazásról van szó.

***Az amerikai modell (Browne és Hamilton) a családon belüli bántalmazás három alaptípusát különbözteti meg:***

„*reciprok családi erőszak*" esetén az apa és az anya kölcsönösen bántalmazzák egymást, és mindketten verik a gyermeket is. Amennyiben nem bántják a gyereket, már azzal is elegendő traumát okoznak neki, hogy szemtanúja a szülei csatározásának.

„*hierarchikus családi erőszak*" esetén mindenkinek megvan a maga helye a bántalmazás során. Az apa üti az anyát, az anya pedig a gyermeket.

„*Paternalista családi erőszak*" esetén az apa és a (többnyire fiú) gyermek együttesen lépnek fel az anyával és a család alacsonyabb rendűnek tartott női tagjaival szemben.

**A csbe tipizálása (a legelterjedtebb magyar álláspont szerint)**

***A bántalmazás jellege szerint:***

* ***fizikai erőszak***: *közvetlen* (testi bántalmazás, nem kívánt érintés is); *közvetett* (tárgyak rongálása, rombolása, állatok bántalmazása). Tehát mindenfajta szándékos fizikai bántalmazás: verés, ütés, rúgás, harapás, fegyverrel való megsebesítés, megégetés, leforrázás, megrázás, megragadás, falhoz nyomás, földre vagy ágyra lökés. A felsoroltak mindegyike kimeríti a bántalmazás fogalmát, még akkor is, ha nem lesz látható következménye és a sérülés nem igényel orvosi ellátást. A megrázás különösen csecsemők esetében veszélyes.
* ***lelki bántalmazás***: verbális (fenyegetés, szidalmazás, megalázás); érzelmi abúzus (érzelmi zsarolás, érzelmi elhanyagolás, sértő / fenyegető arckifejezés, gesztus);

A gyermekben az értéktelenség, a szeretetlenség, a nem kívántság és hasznavehetetlenség érzésének keltése, az életkornak vagy fejlettségnek nem megfelelő elvárások támasztása, állandó félelemérzet vagy szorongás keltése, erőszakos, kegyetlen nevelés, bizarr büntetésmódok alkalmazása, érzelmileg kiszámíthatatlan magatartás, szociális izoláció, erkölcsi megrontás, deviáns viselkedésre tanítás, kényszerítés.

A sértegetés során az agresszor fölényesen kritizálja, lealázza a gyengébbet. Alapvető célja az, hogy az áldozat önértékelését szétzúzza, és ezt a célt sajnos mindig el is éri.

***Kölcsönös lelki terrorizálás***: házastársak között igen kiélezett, hiszen a pár mindkét tagja jól ismeri a másik gyenge és érzékeny pontját.

***Érzelmi zsarolás***: házastársak, szülők a gyermekek felé igen gyakori. Az önző, éretlen emberek fegyvere. Igyekeznek a középpontba kerülni. Gyakori az öngyilkossággal fenyegetőzés.

* ***elhanyagolás:*** általában a gyermekekkel és az idős, beteg családtagokkal szemben valósul meg, a gondozás, gondoskodás, védelem, táplálás elmulasztásával. Az elhanyagolás többféle módon is megnyilvánulhat: az alapvető testi-egészségügyi szükségletek kielégítésének elhanyagolása (pl.: etetés, gyógyszerezés, mosdatás), az ellenőrzés hiánya (a gyermeket őrizetlenül hagyja, nem járatja iskolába), emocionális elhanyagolás (érzelmi szükségletek figyelmen kívül hagyása, közöny, szeretethiány), ignorálás, semmibe vétel.
* ***szexuális erőszak***, ***szexuális abúzus*** (nemi erőszak, szexuális visszaélés, szexuális zaklatás, gyermekek előtt folytatott szexuális aktus); célja tipikusan a hatalomgyakorlás, kontrollálás, megfélemlítés;
* ***gazdasági/társadalmi visszaélés*** (a sértett jövedelmének állandó ellenőrzése, a hozzáférés korlátozása, társas kapcsolatok fenntartásának akadályozása, a sértett elszigetelése a kapcsolataitól); az elkövető tulajdonának tekinti áldozatát és ennek megfelelően is viselkedik vele. Szélsőséges módon korlátozza a másik szabadságát: meghatározza, kivel találkozhat, melyek a napi teendői, mikor, kivel és milyen célból hagyhatja el az otthonát. Általában gyanakvó, paranoid és féltékeny magatartás társul hozzá.

***Sértettek szerinti csoportosítás:***

* gyermekbántalmazás
* házastárs/partner, volt partner sérelmére
* idősbántalmazás
* egyéb rokonok (pl.: testvér) sérelmére

**Gyermekbántalmazás**

***WHO definíciója a gyermekbántalmazást*** határozza meg, de ezt kiterjeszthetjük a 18 évesnél idősebbekre is: a 18 éven aluli gyermekek fizikai, érzelmi, szexuális bántalmazása, elhanyagolása vagy hanyag bánásmód, ill. kizsákmányolása. A gyermek bántalmazása vagy elhanyagolása magában foglalja a fizikai és / vagy érzelmi rossz bánásmód, a szexuális visszaélés, az elhanyagolás vagy hanyag bánásmód, a kereskedelmi vagy egyéb kizsákmányolás minden formáját, mely a gyermek egészségének, túlélésének, fejlődésének vagy méltóságának tényleges vagy potenciális sérelmét eredményezi egy olyan kapcsolat keretében, mely a felelősségen, bizalmon vagy hatalmon alapul. (WHO, 1999)

**Férfibántalmazás a családban**

A családkutatók által megállapított eredmények szerint *a családon belül zajló erőszakos konfliktusok fele kölcsönös erőszakot jelent*, egy negyedében csak a férfiak alkalmaznak erőszakot a nőkkel szemben, a fennmaradó negyed a nők férfi partnerükkel szembeni kizárólagos erőszakosságát takarja. *A kutatások és viták azonban ettől kezdve arról szólnak, hogy szimmetrikus vagy aszimmetrikus-e a nemek részvétele a családon belüli erőszakban.*

***A nők által bántalmazott férfiak***: egyrészt miért nem jelennek meg *a férfiak áldozatként* sem a kutatásokban, sem a nyilvánosság előtt. Más oldalról pedig, az empirikus vizsgálatok szerint *milyenek a bántalmazott férfiak*. Az első kérdésre összegyűjtött válaszok sokfélék: a nemi szerepek követelményei, a férfiasság szempontjai, a társadalmi normák férfiakról alkotott képe a döntő, amiért a társadalmi intézmények és maguk az érintettek sem kívánnak a nők áldozataiként, sőt bántalmazottjaikként megjelenni.

***Magyar vizsgálat eredményei (Tamási Erzsébet): 1500 csbe. aktából 130 ügyben volt férfi áldozat úgy, hogy a bántalmazó a (nő) partnere volt***. Az iratok szerint a bűncselekmények *hosszantartó, konfliktusos kapcsolat végén* következnek be, az esetek többségére a *kölcsönös erőszak a* jellemző. Kockázati tényező az *életkor /35-6o év* közötti nők és férfiak az elkövetők és áldozatok/, a *munkanélküliség, a rossz vagy romló egzisztenciális körülmények, a családi állapot /az élettársi kapcsolatban a gyilkosságok, a házastársiban a súlyos testi sértések a jellemzőek*/ és legfőképp az *alkoholfogyasztás.* A párok közötti konfliktus nem a férfi felügyeletet gyakorló-kényszerítő, hatalomfenntartó erejének kifejeződése, és nem is az arra adott női erőszak-válasz. Sokkal inkább a körülmények befolyásolta érzelmi eltávolodás, elmagányosodás és főként a tehetetlenség megnyilvánulása. *Ezek a párok, nemükre való különbség nélkül nem ismernek erőszakmentes konfliktus megoldási mintákat.*

**Szülőbántalmazás**

* szülő és felnőtt gyermeke együtt élnek; állandó konfliktusok;
* alkoholizálás
* a „gyerek” élősködik a szülőjén; nincs munkája, elvált, sikertelen;
* a szülő sokáig tűr, általában durva bántalmazás után derül ki a hatóság előtt;

**A csbe kezelése**

**Távoltartás**

A hozzátartozók közötti erőszak miatt alkalmazható távoltartásról szóló 2009. évi LXXII. törvény alapján rendelhető el (közigazgatási eljárás)

- *ideiglenes megelőző távoltartás: a*z ideiglenes megelőző távoltartás hivatalból vagy bejelentés alapján rendelhető el. Ezzel egyidejűleg a rendőrség az arra illetékes helyi bíróságnál kezdeményezi a megelőző távoltartás elrendelését. Az ideiglenes megelőző távoltartást a rendőrség általában a helyszínen rendelheti el, ha azt tapasztalja, hogy a fenti, hozzátartozók közötti erőszak megtörtént, legfeljebb 72 órára szól. Ennek az aktusnak is az a következménye, hogy akivel szemben ilyet bocsátottak ki, köteles elhagyni azt a lakást, ahol a bántalmazott személy él, bizonyos körben még akkor is, ha az a lakás a bántalmazó tulajdona, és távol kell tartania magát a bántalmazottól vagy más személyektől. Az ideiglenes megelőző távoltartás bírósági felülvizsgálata kérhető.

- *megelőző távoltartás*: nem feltétlenül szükséges bűncselekmény elkövetése, az alkalmazó hatóság vagy bíróság nem a bűncselekmény megtörténtét vizsgálja. A törvény alapján ugyanis hozzátartozók közötti erőszaknak minősül: - a bántalmazó által a bántalmazott sérelmére megvalósított, a méltóságot, az életet, a szexuális önrendelkezéshez való jogot, továbbá a testi és lelki egészséget súlyosan és közvetlenül veszélyeztető tevékenység, és

- a bántalmazó által a bántalmazott sérelmére megvalósított, a méltóságot, az életet, továbbá a testi és lelki egészséget súlyosan és közvetlenül veszélyeztető mulasztás.

A bíróság rendelheti el nemperes (közigazgatási) eljárásban. Erre egyrészt kérelemre van lehetőség, ha ideiglenes megelőző távoltartás elrendelésére nem került sor vagy pedig hivatalból, a rendőrség indítványára akkor, ha ideiglenes megelőző távoltartást rendelt el. A bíróság legfeljebb harminc napra rendelheti el.

Be. alapján:

- *(büntetőjogi) távoltartás:* szabadságvesztés büntetéssel büntetendő bűncselekmény megalapozott gyanúja esetén akkor rendelhető el, ha a terhelt előzetes letartóztatásának elrendelése nem feltétlenül szükséges és megalapozottan feltehető, hogy a lakókörnyezetben hagyása estén a sértett tanú befolyásolásával vagy megfélemlítésével meghiúsítaná, megnehezítené vagy veszélyeztetné a bizonyítást, illetve a megkísérelt vagy előkészített bűncselekményt esetleg befejezné vagy a sértett sérelmére újabb szabadságvesztéssel büntetendő bűncselekményt követne el. Abban az esetben, ha a terhelt által elkövetett bűncselekmény magánindítványra üldözendő, a magánindítvány benyújtása előtt  elrendelésére nincs törvényes lehetőség. Elrendelésére kizárólag a bíróság jogosult. Ugyanakkor viszont a távoltartás elrendelését az ügyész, a magánvádló, a pótmagánvádló, a sértett, a cselekvőképtelen vagy korlátozottan cselekvőképes sértett törvényes képviselője, valamint a terhelttel közös háztartásban élő kiskorú személy törvényes képviselője is indítványozhatja. Az elrendelése esetén tartama 10-60 napig terjedhet. 2008. január 1-jén került be a zaklatás9tényállása a büntető törvénykönyvbe. A zaklatás megvalósulása lehetővé teszi a távoltartás alkalmazását nem hozzátartozók között is, azaz nem csak a családon belüli zaklatás eredményezheti távoltartás elrendelését.